Franciscus Antonius Hubertus Boermans

**Franciscus Antonius Hubertus Boermans** (født 15. desember 1815 i Venlo, død 3. februar 1900 i Weert) var den sekstende biskopen av Roermond (1886-1900) og den andre biskopen der etter gjenopprettelsen av det bispelige hierarki. 
## Liv og virke
### Bakgrunn
Han gikk på skoler i Venlo, Goch og Boxmeer, juniorseminar i Rolduc og presteseminar i Liège.
### Prest
Franciscus Boermans ble ordinert til prest i Liège den 22. desember 1838 av biskop Cornelis Richard Anton van Bommel. Fram til 1840 var han kapellan i Roermond (sognet *St. Christoffel*). I 1840 ble han sekretær for biskop Joannes Paredis. Samtidig var han også predikant i *Roermond Munsterkerk*. Fra 1859 til 1886 var han kannik ved domkapittelet, og fra 1877 var han provost.

Den 1. april 1863 ble han utnevnt til sogneprest og dekan i Weert. Der grunnla han *Sint-Jansgasthuis* og tilbød hjelp til ursulinersøstrene som hadde flyktet fra *[[Kulturkampf]]* i keiserdømmet Tyskland. Takket være hans beskyttelse og støtte kunne de opprette en internatskole og skole. Ved høyden av den antikatolske lovgivningen gitt i Tyskland under Kulturkampen, var halvparten av de prøyssiske biskopene i fengsel eller i eksil, og en fjerdedel av menighetene hadde ingen prest. Halvparten av munkene og nonnene i klostrene hadde forlatt Preussen, en tredjedel av klostrene var stengt,  menighetsprester var fengslet eller i eksil, og tusenvis av legfolk var fengslet for å ha hjulpet prestene. 

Andre søsterordener, som fransiskanersøstrene i Heythuysen, kunne også opprette klostre og skoler med  Franciscus Antonius Hubertus Boermans' hjelp. 

Den 6. desember 1877 ble han utnevnt til pastor og dekan i Roermond. Der viet han seg til restaureringen av *Sint-Christoffel-katedralen*, og hans kirkelige karriere ble kronet.

### Koadjutorbiskop av Roermond
Den 5. mai 1885 utnevnte pave Leo XIII ham til koadjutor for den svært gamle biskop Paredis og titulærbiskop av *Thermopolis*. Samme år, den 30. juni, mottok han sin bispevigsel av erkebiskopen av Utrecht, Petrus Matthias Snickers, i katedralen i Roermond. De to medkonsekrerernde var biskop Adrianus Godschalk av ’s-Hertogenbosch (Bois-le-Duc), og biskop Gaspard Josephus Martinus Bottemanne av Haarlem. 
### Biskop av Roermond
I 1886 etterfulgte han den avdøde biskop Joannes Paredis som den sekstende biskopen av Roermond.

## Episkopalgenealogi
Hans episkopalgenealogi er:
* Biskop Johannes Wolfgang von Bodman (1651–1691)
* Biskop Marquard Rudolf von Rodt (1644–1704) *bispeviet 1690
* Biskop Alexander Sigismund von der Pfalz-Neuburg (1663–1737) *1691
* Biskop Johann Jakob von Mayr (1677–1749) *1719
* Biskop Joseph Ignaz Philipp von Hessen-Darmstadt (1699–1768) *1741
* Erkebiskop Klemens Wenzeslaus von Sachsen (1739–1812) *1766
* Erkebiskop Max Franz von Havsburg-Lothringen (1756–1801) *1785
* Biskop Kaspar Max Droste zu Vischering (1770–1846) *1795
* Biskop Cornelius Ludovicus van Wijkerslooth (1786–1851) *1833
* Erkebiskop Johannes Zwijsen (1794–1877) *1842
* Biskop Franciscus Jacobus van Vree (1807–1861) *1853
* Erkebiskop Andreas Ignatius Schaepman (1815–1882) *1860
* Erkebiskop Petrus Matthias Snickers (1816–1895) *1877
* Biskop *Franciscus Antonius Hubertus Boermans* (1815–1900) *1885

## Referanser